Los factores d'orixe de munches enfermedaes cróniques acumúlense nel organismu dende les primeres etapes de vida, y tolo qu'ocurre nes etapes embrionaria y fetal ye d'importancia vital. Asina les coses, esiste un númberu creciente d'enfermedaes na infancia vinculaes con un entornu contamináu. La contaminación ambiental contribúi a afectar el desarrollu neuroconductual, inmunitariu y sexual de los neños. La nutrición materna nel embaranzu, la lactancia y la nutrición infantil xueguen un papel doble nel desarrollu del neñu, per un llau, son una de les fontes d'esposición a contaminantes, y, pel otru, son tamién una fonte de nutrientes provechosos pa la salú.